પાંચ દિવસની વિદેશ-યાત્રાના પહેલા તબક્કામાં વડાપ્રધાન નરેન્દ્ર મોદી રાતે સ્વીડન પહોંચ્યા હતા. સ્વીડનના વડાપ્રદાન સ્ટીફન લોવેને એરપોર્ટ ખાતે પ્રોટોકોલ તોડીને વડાપ્રધાન મોદીનું સ્વાગત કર્યું હતું . સ્ટોકહોમ-આલાન્ડા વિમાની મથકની બહાર હજારોની સંખ્યામાં ઉપસ્થિત રહેલા ભારતીયોએ તેમનું ઉષ્માભર્યું અભિવાદન કર્યું હતું. મોદીની આ વિદેશયાત્રા 16થી 20મી એપ્રિલ સુધીની છે. સ્વીડન બાદ તેઓ ઈંગ્લેન્ડ અને જર્મનીની મુલાકાત લેશે. તેઓ સ્વીડનના રાજા કાર્લ ગુસ્તાફની પણ મુલાકાત લેશે.